Калі гэты нумар рыхтаваўся да друку, стала вядома, што Прэзідэнт Рэспублікі Беларусь Аляксандр Лукашэнка падпісаў Указ, паводле якога былі зацверджаны афіцыйныя гербы і сцягі Віцебшчыны. Свае геральдычныя сімвалы атрымалі сама Віцебская вобласць, а таксама Лепель, Дзісна, Міёры, Новалукомль, Паставы, Чашнікі, Сянно і Сенненскі раён, гарадскія пасёлкі Багушэўск, Расоны, вёска Пераброддзе. Узгадалася, што амаль усе гэтыя і многія іншыя населеныя пункты былі пазначаны на карце вобласці, з відэапаказу якой пачынаўся гала-канцэрт творчай справаздачы “Віцебшчына — калыска маёй Беларусі”, прысвечанай 65годдзю вызвалення нашай краіны ад нямецка-фашысцкіх захопнікаў.